Boland Landbouskool - OMSENDBRIEF 7 VAN 2018
OLD MUTUAL INSURE AGRI Rugbydag
Almal het reeds amptelik kennisgewing van die verkiesing ontvang. Vir duidelikheid wil ek net noem dat die totale huidige beheerliggaam ontbind en alle lede van die nuwe beheerliggaam nuut verkies moet word. ‘n Beheerliggaamlid wie se kind dus steeds in die skool is, gaan nie outomaties voort as lid van die beheerliggaam nie.
Terwyl die laerskoolwedstryde aan die gang is, word verskeie aktiwiteite vir ons seuns op die terrein gereël. Daar sal ook vleis- en groenteverkope in die tent wees. Volledige inligting was reeds in Omsendbrief 5 en 6. Vra u seun of kontak die betrokke onderwysers wat vir spesifieke aktiwiteite verantwoordelik is indien u nog oor iets onseker is.
Voorafbestelde braaipakke kan tussen 18.00 en 19.00 by die kiosk afgehaal word. U seun sou hiervoor ‘n kaartjie ontvang wat u by hom moet kry. Die kaartjie moet u inhandig as u u braaipak kom afhaal
Bring maar ‘n warm kledingstuk of ‘n kombers saam, aangesien dit nou reeds saans koud word.
Kom kuier gerus saam. Ons gaan 3 artikels tydens die braai opveil.
Saterdagoggend het ons weer vleis- en groenteverkope in die tent. Dit is baie gewild en ons wil u aanmoedig om die tafels te ondersteun. Nooi ook u vriende en kennisse. Daar word ook ‘n laat-ontbyt in die Boland Sentrum gehou.
Dit sal baie help indien die vrugte en groente reeds in pakkies is en pryse daarop aangebring is. Vir enige addisionele reëlings of vrae, is u welkom om my te kontak by 082 829 5524. Johan Palm
Kaartjies is beskikbaar by Lucia. Ons wil u aanmoedig om betyds ontbytkaartjies te koop om die beplanning te vergemaklik. Geen ontbyt sal na 11:30 bedien word nie, vanweë die feit dat die lokaal gereed gemaak moet word vir ŉ ander funksie. Prieur du Plessis
Aangeheg is ‘n eksamenrooster vir die komende Maarteksamen. U seun het reeds ‘n harde kopie van die rooster ontvang. Let asseblief daarop dat die eksamen van Maandag 19 Maart tot Woensdag 28 Maart strek.
Ook met elke tuis wedstryd Saterdae 08:30 – 11:00. Pierre Schoeman